《玉漏迟 忆鸥小艇玩月》
清代·杨芳灿

晚霞初散绮，正素月流空，光逗帘额。试拓疏窗，浅印一方珂雪。

凉意萧萧竹树，人静后、满庭秋色。河影直。远山不动，夜云堆碧。

携手共觅清欢，好料理吟笺，莫负兰夕。记否频年，对景漫劳相忆。

小閤玲珑如艇，浑疑泛、鸥波千尺。更漏急。生衣露华吹湿。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。